ประกาศการทางพิเศษแห่งประเทศไทยประกาศการทางพิเศษแห่งประเทศไทยเรื่องการออกพันธบัตรการทางพิเศษแห่งประเทศไทย พ.ศ. ๒๕๕๕ครั้งที่ ๑/๑และครั้งที่ ๑/๒[๑] อาศัยอำนาจตามความในมาตรา ๑๐ (๖) ประกอบกับมาตรา ๕๗ (๓)แห่งพระราชบัญญัติการทางพิเศษแห่งประเทศไทย พ.ศ. ๒๕๕๐และโดยความเห็นชอบของคณะรัฐมนตรีในการประชุมเมื่อวันที่ ๑๑ กันยายน ๒๕๕๕ผู้ว่าการการทางพิเศษแห่งประเทศไทยจึงขอประกาศให้ทราบว่าข้อ ๑ การทางพิเศษแห่งประเทศไทยจะทำการกู้เงินเพื่อการบริหารและจัดการหนี้โดยวิธีการออกจำหน่ายพันธบัตรข้อ ๒ พันธบัตรนี้มีชื่อเรียกว่า พันธบัตรการทางพิเศษแห่งประเทศไทย พ.ศ. ๒๕๕๕ ครั้งที่ ๑/๑ และครั้งที่ ๑/๒ข้อ ๓ พันธบัตรนี้กระทรวงการคลังเป็นผู้ค้ำประกันต้นเงินและดอกเบี้ยข้อ ๔ พันธบัตรนี้เป็นพันธบัตรชนิดระบุชื่อผู้ถือข้อ ๕ พันธบัตรนี้มีมูลค่าที่ออก๒๐๐,๐๐๐,๐๐๐ บาท (สองร้อยล้านบาทถ้วน) และ ๘๐๐,๐๐๐,๐๐๐ บาท (แปดร้อยล้านบาทถ้วน) แบ่งออกเป็น ๒๐๐,๐๐๐ หน่วย (สองแสนหน่วย) และ ๘๐๐,๐๐๐ หน่วย(แปดแสนหน่วย) ตามลำดับ มูลค่าหน่วยละ ๑,๐๐๐ บาท(หนึ่งพันบาทถ้วน) ซึ่งจำหน่ายให้แก่บุคคลธรรมดาและนิติบุคคลทั่วไปโดยไม่จำกัดประเภทบุคคลและสัญชาติข้อ ๖ พันธบัตรนี้มีกำหนดไถ่ถอนพันธบัตรเมื่อครบ๕ ปี นับแต่วันออกพันธบัตร เป็นการไถ่ถอนครั้งเดียวเต็มตามจำนวนที่ออกและไม่มีการไถ่ถอนก่อนกำหนดข้อ ๗ วันออกจำหน่ายพันธบัตร คือ วันที่ ๒๐กันยายน ๒๕๕๕ข้อ ๘ วันไถ่ถอนพันธบัตร คือ วันที่ ๒๐ กันยายน๒๕๖๐ หากวันดังกล่าวตรงกับวันหยุดทำการของการทางพิเศษแห่งประเทศไทยหรือวันหยุดทำการของธนาคารพาณิชย์ให้เลื่อนวันครบกำหนดไถ่ถอนเป็นวันเปิดทำการถัดไปข้อ ๙ พันธบัตร กทพ.พ.ศ. ๒๕๕๕ ครั้งที่ ๑/๑ มีอัตราดอกเบี้ยร้อยละ ๓.๖๙๕ ต่อปี และพันธบัตร กทพ. พ.ศ.๒๕๕๕ ครั้งที่ ๑/๒ มีอัตราดอกเบี้ยร้อยละ ๓.๗๙๕ ต่อปี คำนวณจากมูลค่าของพันธบัตรโดยเริ่มคำนวณจากวันออกพันธบัตรถึงวันก่อนวันไถ่ถอนพันธบัตรการคำนวณดอกเบี้ยใช้หลักเกณฑ์หนึ่งปีมี๓๖๕ วัน และนับวันตามจำนวนวันที่เกิดขึ้นจริง เศษของ ๑ สตางค์ให้ปัดทิ้งข้อ ๑๐ การทางพิเศษแห่งประเทศไทยจะชำระดอกเบี้ยให้แก่ผู้ถือกรรมสิทธิ์ในพันธบัตรตามกำหนดเวลาดังนี้๑๐.๑ ดอกเบี้ยงวดแรก ชำระในวันที่ ๒๐ มีนาคม ๒๕๕๖๑๐.๒ ดอกเบี้ยงวดต่อไปชำระทุก ๆ ๖ เดือน ทุก ๆ วันที่ ๒๐ กันยายน และ๒๐ มีนาคม๑๐.๓ ดอกเบี้ยงวดสุดท้ายชำระพร้อมกับต้นเงินของพันธบัตร ณวันไถ่ถอนพันธบัตร๑๐.๔ ถ้าวันถึงกำหนดชำระดอกเบี้ยดังที่ระบุใน ๑๐.๑ และ ๑๐.๒ตรงกับวันหยุดทำการของการทางพิเศษแห่งประเทศไทยหรือวันหยุดทำการของธนาคารพาณิชย์ก็ให้เลื่อนไปชำระในวันเปิดทำการถัดไปข้อ ๑๑ การทางพิเศษแห่งประเทศไทยมอบหมายให้ บมจ.ธนาคารไทยพาณิชย์ เป็นผู้จัดการจัดจำหน่ายและประกันการจำหน่ายพันธบัตรการทางพิเศษแห่งประเทศไทยพ.ศ. ๒๕๕๕ ครั้งที่ ๑/๑ และ บมจ. ธนาคารซีไอเอ็มบี ไทยเป็นผู้จัดการจัดจำหน่ายและประกันการจำหน่ายพันธบัตรการทางพิเศษแห่งประเทศไทย พ.ศ.๒๕๕๕ ครั้งที่ ๑/๒โดยมีธนาคารแห่งประเทศไทยเป็นนายทะเบียนและตัวแทนการจ่ายเงินพันธบัตรการทางพิเศษแห่งประเทศไทยข้อ ๑๒ ธนาคารแห่งประเทศไทยทำหน้าที่รับผิดชอบในการเป็นนายทะเบียนและตัวแทนการจ่ายเงินพันธบัตรและการจัดการอื่นๆ ที่จำเป็นเพื่อผลประโยชน์ในการนี้ข้อ ๑๓ รายละเอียดขั้นตอน วิธีการ และกำหนดการเปิดให้จองซื้อพันธบัตร ตลอดจนขั้นตอนวิธีการจัดสรรและวิธีการชำระเงินคืนแก่ผู้จองซื้อพันธบัตรในกรณีที่ไม่ได้รับสิทธิในการจัดสรรให้จองซื้อพันธบัตรหรือได้รับจัดสรรในการจองซื้อพันธบัตรไม่เต็มตามความประสงค์จะประกาศในหนังสือชี้ชวนซื้อพันธบัตรข้อ ๑๔ การโอนกรรมสิทธิ์หรือการจำนำพันธบัตรจะต้องนำพันธบัตรไปจดทะเบียนที่ธนาคารแห่งประเทศไทยซึ่งได้รับแต่งตั้งเป็นนายทะเบียนและตัวแทนการจ่ายเงินพันธบัตรนี้การโอนกรรมสิทธิ์หรือการจำนำพันธบัตรหรือการเปลี่ยนแปลงเงื่อนไขให้ถือปฏิบัติตามระเบียบและพิธีปฏิบัติของธนาคารแห่งประเทศไทยข้อ ๑๕ กรรมสิทธิ์ในพันธบัตรนี้ให้ถือตามการจดทะเบียนที่นายทะเบียนเป็นสำคัญข้อ ๑๖ พันธบัตรนี้ไม่สมบูรณ์เว้นแต่พนักงานธนาคารแห่งประเทศไทยซึ่งผู้ว่าการการทางพิเศษแห่งประเทศไทยได้แต่งตั้งขึ้นโดยประกาศในราชกิจจานุเบกษาได้ลงลายมือชื่อกำกับในพันธบัตรฉบับนี้แล้วข้อ ๑๗ ในกรณีที่พันธบัตรชำรุด สูญหายหรือถูกทำลายด้วยประการใด ๆ ธนาคารแห่งประเทศไทยจะออกพันธบัตรให้ใหม่เมื่อผู้ถือกรรมสิทธิ์ในพันธบัตรได้ปฏิบัติตามระเบียบของธนาคารแห่งประเทศไทยแล้วข้อ ๑๘ การดำเนินการตามข้อ ๑๔ และ/หรือข้อ ๑๗ผู้ถือกรรมสิทธิ์ในพันธบัตรจะต้องเสียค่าใช้จ่ายต่าง ๆ เพื่อการนั้นด้วยประกาศณ วันที่ ๒๐ กันยายน พ.ศ. ๒๕๕๕ณรงค์ เขียดเดชรองผู้ว่าการฝ่ายบริหารปฏิบัติการแทนผู้ว่าการการทางพิเศษแห่งประเทศไทยปริยานุช/ผู้จัดทำ๒๙ ตุลาคม ๒๕๕๕ชาญ/ผู้ตรวจ๒ พฤศจิกายน ๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๑๖๒ ง/หน้า ๔๙/๒๖ ตุลาคม ๒๕๕๕